lv en lv en lv lv lv pt hbs_lat lv lv lv lv fr eo eo lv pt it hbs_lat lv hbs_lat lv sl es lv fi es lv en lv lv lv lv hbs_lat lv hbs_lat lv lt hbs_lat nn lv lv id pt lv ceb lv lv fi hbs_lat hbs_lat lt fi lv cs pl ceb en lv lv hbs_lat lv lv sv sl lv id lv sl es lv hbs_lat lv lv sv fi fr en lv lv pt hbs_lat lv lv lv lv en lv en lv lv lv lv lv lv lv lv en lv lv lv en lv en lv en lv lv lv lv lv lv lv en lv en lv lv en lv lv lv lv lv lv lv lv en lv lv lv lv lv lv lv lv lv lv lv lv lv lv lv en lt lv lv lv lv lv it lt lv lv lv lv it pt it lv lv lv lv lt id en pt lv lv es en en lv lv eo lv lv fi lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl lv lv lv id lv lv lv lv lv lv lv lv lv lv lv lv lv lv lv eo lv lv lv
Kāpiens 5822 m augstajā El Misti vulkānā Peru – Adventures.lv
El Misti, 5822 m augstais vulkāns, vientulīgi slejas starp Chachani, Pichu-Pichu un vēl 6 citiem aktīviem vulkāniem Arekipas pievārtē, Peru. Vietējie vulkānu sauc arī par Putina kalnu – Guagua-Putina. Vulkānam ir 3 koncentriski krāteri. Vidējā krātera pelnos zinātnieki ir atraduši inku mūmijas. Esam ieplānojuši uzkāpt vulkāna augstākajā malā. Divu dienu kāpiens sākas vulkāna pretējā pusē un nakšņošanas nometne ir ierīkota 4800 metru, t.i. teju vai Monblāna augstumā. Ir jūlijs, tātad pats ziemas vidus Dienvidamerikā. Karsti nebūs…
Arekipā atrodam kādu aģentūru, kas gatava mums palīdzēt ar džipu, pavadoni un pārtiku. Aģentūra arī brīdina par iespējamu ekstrēmu aukstumu vulkāna nogāzēs, pat līdz -20 grādiem. Labā ziņa ir tāda, ka nopietna seismiska aktivitāte tuvākajās dienās neesot paredzama. Nākamajā rītā džipa šoferis taurē zem mūsu viesnīciņas logiem.
Turpmāk daži fragmenti no ekspedīcijas dienasgrāmatas (slīprakstā):
Plkst 7.00 izbraucām uz Misti, bet apmēram 1,5h turpinājām vizināties pa Arekipu, jo gids vāca kopā mantas. Braucām ar apm. 30-40 gadu vecu Land Cruiser. Uz kalnu braucām caur izgāztuvi. Izbraucām no pilsētas, tad “pačivinājām” pie uzraksta 4000 m. Braucot uz kalnu, pretī stāvēja nobeigusies mašīna, kas nešaubīgi veda kokas lapas. Mašīnai uz jumta sēdēja bērni.
Ceļā uz kalnu bija jāšķērso vietējās spēkstacijas teritorija. Lai atvērtu vārtus, mūsu gids bija nopircis lētāko keksu un 2 l limonādes. Pēc draudzīgas aprunāšanās ar HES vīriņiem, mūsu mašīna tika izlaista cauri teritorijai.
Ceļš vijās cauri augstkalnu pampām. Kādā ielejā mūs gandrīz nonesa vesels bars vikuņju. Džipam ar braukšanu kļuva aizvien grūtāk. Ceļš pamazām pārvērtās par pelnu un smilšu sajaukumu, kurā nepalīdzēja pat 4×4.
Kārtējā paugurā šoferis paziņoja, ka tālāk vairs nekustēs. Bijām tikuši tikai 3300 m augstumā. Krāmējām somās ūdens krājumus, gāzes balonu un citu nometnes aprīkojumu. Gids Manfrēds pukstēja, ka neesot nekāds nesējs, bet tomēr paņēma rokā saini ar ūdens pudelēm. Varēja jau arī ielikt mugursomā:)
Ar tekstu “Maita, liels!” devāmies iekarot kalnu. Gids vaidēdams nesa savu somu un ik pa brīdim lūdza “2 minutes of your love” lai atpūstos.
Ejot pa barhānu korēm, kāpšana sanāca diezgan komfortabla. Sliktāk bija tad, ja jāpāriet uz nākamo valni. Tad kājas iegrima melnajā pūderī.
Kāpām visu pēcpusdienu, tad kādā akmeņu krāvumā Manfrēds saskatīja nometni 4800. Nometne izrādījās apdzīvota – kāds pelei līdzīgs grauzējs visu vakaru vilka savā migā tuvējā krūma zariņus. Uzcēlām telti tieši pie viņa alas ieejas, bet viņš nelikās traucēties.
Fantastisks vakars – milzu mēnesnīca, vakara krēslā dūmo vulkāni, bet tālu lejā aiz tiem laikam šalko Klusais okeāns.
..Tad pelnītas pusdienas – zupiņa, tunafish.. un čučēt. Lai gan grūti to nosaukt par miegu – ārprātā pārsalām..
Naktī bija nežēlīgs aukstums un vējš. Aģentūras piedāvātie dūnu guļammaisi laikam gadu gaitā bija zaudējuši daļu no sava pildījuma. Lai nu kā, bet celšanās 3.00 lai sāktu uzkāpienu tika uzņemta gandrīz ar prieku – beidzot varēs sasildīties.
Pamodāmies kalnos. 4800 m! Nakts bija ļoti gara. No 18 vakarā līdz 3 rītā. Sieviete no Šveices blakus teltī naktī vaidēja. Nevarēju gulēt. Dina savukārt nosala – arī negulēja.
Apēduši cīsiņmaizi ar tēju, ritinājāmies laukā no telts, jo gids iepriekš minēja, ka iziesim plkst. 4-os. Šveicieši izgāja 2-os naktī. Nostāvējuši ārā ap 20 minūtēm, nosalām un sākām kāpt bez gida, kurš nez ko kasījās savā teltī. Nepiedodami, jo nekādas maizītes ar termosu viņš mums līdzi nesagādāja.
Sākās ilgais ceļš kāpās. Labi, ka tumsā neredzējām, kur un kā ejam. To tikai uzzinājām atpakaļceļā, ka esam vulkānam apgājuši visriņķī un kāpuši virsotnē no otras puses.
Sākām iet pa smalkām nobirām, kur viens solis uz priekšu – divi atpakaļ. Sāka trūkt elpas un atkal izbesīja gida ritms – skriet un stāvēt. Likās, ka virsotne netuvojas ne par mata tiesu, kad sākām kalnu kazu maršrutu pa akmeņu klintīm ar stāviem nobiru kuluāriem. Kad jau likās, ka virsotne ar roku aizsniedzama, izrādījās – esam pusceļā.
Beidzot maršruts veda pa nobirām, kuras izņēmām ar n-tiem zigzagiem. Dinai beidzās pulveris un gids Nr 2. tēloja viņas miesasssargu. Kaspars, sajutis finišu, ieslēdza turbo ātrumu un vienmērīgi attālinājās virsotnes virzienā no manis par 1-2-3 zigzagiem. Jā, tiem nebija gala!
Toties kāds pārsteidzošs skats pavērās pāri ilgi gaidītajai malai! Tur viņš bija – El Misti krāteris-  kaut gan no visām pusēm izlikās par piramīdu 🙂
Mēs to izdarījām! Visi 4 uzkāpām šajā nemaz ne vieglajā vulkānā. Laimīgi pavadījām virsotnē 1,5h, fočējāmies ar LV karogu, dziedājām Guanta-la-mera, ēdām Latvijas saldskābmaizi un dzērām Melno Balzāmu. Ar savu cienastu cienājām arī gidu, kurš šitās lietiņas pirmo un pēdējo reizi baudīja pirms 10 gadiem, kad te kāpa kāds Latvijas kungs.
Lielā panorāmas bilde (klikšķini):
Atlika vien tikai nokāpt lejā. Ak jā, gids paslavēja mūs, ka esam stipra tauta, jo virsotnē uzkāpām 5 stundās. Daži kāpjot astoņas. Lejā iet bija viegli – pa nobirām bija tikai jācilā kājas – slīdējām lejā melnām mutēm. Paradoksāli, ka arī atpakaļceļš vilkās ilgi, laikam tomēr daudz bijām sastampājuši augšup.
Atgiežoties nometnē mume bija tāds ” pārsteigums” , ka dzert neko nedeva – bija ķirbju zupa un auksts otrais.
Dina ar Jāni atplīsa teltī kā susļiki, bet mēs ar K katrs nomazgājāmies un iztīrījām zobus ar 1 glāzi ūdens (jo deficīts) un ķērāmies pie dienasgrāmatas rakstīšanas, kam nebija laika jau 4 dienas.
Kad norietēja saule, bija jāsildās ar mūsu firmas Gatorade – rums ar kolu. Gaidījām arī filmas “Susļiks” turpinājumu – otro sēriju. Gidu un Co nedzirdēja – laikam jau neko vairs nevārīs 🙁
Kad mēnesnīcā dzērām Gatorādi, tomēr ieradās palīgi ar tēju. Gids pats pienesa ceptu rūgtu banānu bez cukura. Tad salīdām migās uz 12 stundu guļu.
Šī diena ir īpaša ar daudziem faktiem, bet jo īpaši – ar pārgulētu jēgu pēc lielā kāpiena, bagātīgām brokastīm (1 sakaltusi maizes garoza + siera šķēle) un putekļiem, putekļiem, putekļiem!
Ap 10:30 startējām no Misti, kas izvērtās par piespiedu kulta deju V un K, kas sēdēja džipa aizmugurē, jo auto kratījās ārprātā! Uz brauciena beigām bija dzirdami tikai vārgi Vitas kunksti, kura bija ieņēmusi embrija pozu un krampjaini ieķērusies priekšējā sēdeklī.
Kasītim neveiksme – jāiztiek bez vienas no dzīves lielajām baudām – karstas dušas, jo ceļabiedri iztērējuši visu silto H2O, beržot nost Misti putekļus.
Un tad balva par uzkāpšanu un nokāpšanu – gardas pusdienas – visnotaļ nopelnītas jau iepriekš pārbaudītā vietā uz “Bezmaksas pisco terases”. Skāde vienīgi, ka pie bezmaksas pisco netiekam – puika tikai plikšķina acis un saka Sorry. Pēc pusdienām realizējam 3 dienas apspiestās alkas pēc suvenīru iepirkšanas.
Un te ekspedīcijas video – labākā liecība visiem aprakstītajiem piedzīvojumiem:)
STĀSTI NO ŠĪ CEĻOJUMA DIENASGRĀMATAS
Iquitos - pilsēta pašā Amazones džungļu vidū
1750. gadā Amazones džungļu pašā vidū tika izveidota misionāru apmetne. Varbūt tā nekad arī nepārtap...
Piedzīvojumi Amazones džungļos + 4 VIDEO
Piestātnē lejpus Ikitosas sākās mūsu 4 dienu piedzīvojumi Amazones džungļos. Sākumā braucām ātrlaivā...
Peru Inku ceļa - Amazones Ekspedīcija
28.jūlijā Kaspars Ulsts, Vita Ulste, Jānis Rēķis un Dina Lībermane iekaroja El Misti vulkānu (5822 m...
Kokas lapas, Jaunava Karmena un dēmoni - pieci latvieši iemaldās īstā Andu kalnu ciemata festivālā
Publicēts Čemodānā. Ir 4: 45 rītā. Mēs, pieci klejotāji no Latvijas, stāvam uz Andu krauj...
AAE Amata Amerikas Andora Argentīna ASV Austrija Baltija Bolīvija Bulgārija Cabo Verde Eiropa Francija Grenlande Grieķija Gruzija Holande Horvātija Igaunija Indonēzija Islande Itālija Kambodža Kipra Kirgizstāna Kontinenti un valstis Krievija Kuba Laosa Latvija Lielbritānija Lietuva Malaizija Maldīvu salas Maroka Melnkalne Mjanma (Birma) Namībija Nepāla Norvēģija Peru Polija Slovākija Somija Spānija Taizeme Tanzānija Tibeta Top ceļojumi Tunisija Turcija Ukraina Uncategorized Uzbekistāna Vjetnama Vācija Zambija Zimbabve Zviedrija Āfrika Āzija Čīle Ēģipte Ķīna Šveice
1001 jūdze Kubā (3)
1001 jūdze Turcijā (3)
Āfrikas Kilimandžaro un safari (9)
ASV Nacionālo Parku (10)
Bolīvijas Starp debesīm un zemi (6)
Burājam Grieķu Kiklādēs (4)
Cabo Verde sailing (4)
alas alpīnisms arhitektūras brīnumi armijas bunkuri atrakcijas burāšana dabas brīnumi džungļi ekspedīcijas festivāli ielu tirgi jūra kalni kalnu slēpošana kanjonings karavānas klinšu kāpšana laivošana lidošana metropoles nacionālie parki neparastas tradīcijas niršana piedzīvojumu sacensības pārgājieni safari savanna savvaļas dzīvnieki slēpju pārgājieni sērfošana tempļi un svētvietas tradicionālās rūpalas tuksneši UNESCO upes velobraucieni vietējie iedzīvotāji vulkāni vēsturiskas vietas
Patagonija 2: leģendārie transkontinentālie ceļi Ruta 40 un Carretera Austral
Patagonija 1: Čīles vulkāni, lietus meži un karstie avoti
Laivošana pa Soomaa applūdušajām pļavām
Pa Toskānas skaistākajiem vīna ceļiem 3: Arezzo – Chianti – Florence – Pisa
Pa Toskānas skaistākajiem vīna ceļiem 2: Cortona – Montepulciano – Monticchiello – Bagni di San Filippo – Pienza – Montalcino
Pa Toskānas skaistākajiem vīna ceļiem 1: Volterra – San Gimignano – Sjēna
Mežonīgi skaistā Islande: lielais ziemeļu un vidienes aplis
Liepāja ar velo – fiz-kulturāli gastronomisko baudu cienītājiem:)
Sēlija – Latvijas piektais, vismazāk zināmais novads. Jaunjelgava un tās apkārtne.
Ūdens līmenis Amatā u.c. upēs. Līmeņa prognoze. Amatas braucienu video.
Kipras visu laiku klusākā vasara
Skotijas skaistākais daudzdienu pārgājiens – West Highland Way
Ar kajaku pa Maldīvu salu atoliem
Skaistākās vietas, ko apmeklēt Dienviditālijā
Sentiero degli Dei – gleznaina taka augstu virs Tirēnu jūras
Brīnumjaukās Pelestrīnas salas noskaņas pie Venēcijas
Horvātijas un Melnkalnes brīnišķīgā piekraste pie Dubrovnikas
Sāmsalā maijā zied visi meži
Ēģipte / Top ceļojumi
Ēģipte: Tuksnesī, Nīlas krastos un Luksoras varenajos tempļos un kapenēs
Itālija / Top ceļojumi
Skaistākās vietas, ko apmeklēt Dienviditālijā
Indonēzija / Top ceļojumi
Latvija / Top ceļojumi
Atklājam Dubnu – Latgales mazo HES karalieni
Latvija / Top ceļojumi
Liepāja ar velo – fiz-kulturāli gastronomisko baudu cienītājiem:)
Latvija / Top ceļojumi
Tebra – jauka, pirmatnēja Kurzemes upe, par kuru līdz šim neko nebijām dzirdējuši
Itālija / Top ceļojumi
Sentiero degli Dei – gleznaina taka augstu virs Tirēnu jūras
Holande / Top ceļojumi
Ar jahtu pa Sicīlijas mazajām saliņām jeb Aeolian Sailing
Grieķija: padomi, kā to apceļot nelielā draugu kompānijā
Ar kajaku pa Maldīvu salu atoliem
Slēpojums Asara ezera apkārtnē
Viveres piedzīvojumu sacīkstes no Kosas līdz Nītaurei
Mjanmas filma pilnā garumā!
VĒL PAR ŠO VALSTI
Iquitos – pilsēta pašā Amazones džungļu vidū
Peru Inku ceļa – Amazones Ekspedīcija
Kokas lapas, Jaunava Karmena un dēmoni – pieci latvieši iemaldās īstā Andu kalnu ciemata festivālā
Piedzīvojumi Amazones džungļos + 4 VIDEO
UN TE VĒL CITI STĀSTI PAR LĪDZĪGĀM AKTIVITĀTĒM
Lī upes apgabals Ķīnā – varenākās karsta kritenes uz mūsu planētas
Via ferratas* Dolomītu Alpos: Brentas masīvs
uz Pu’u ‘Ō’ō vulkāna lavas straumēm Havaju salās
Vjetnama visā tās garumā – no Mekongas deltas līdz pat Sapas kalniem
Pamirs: uzkāpiens Ļeņina smailē 7134m
alas alpīnisms arhitektūras brīnumi armijas bunkuri atrakcijas burāšana dabas brīnumi džungļi ekspedīcijas festivāli ielu tirgi jūra kalni kalnu slēpošana kanjonings karavānas klinšu kāpšana laivošana lidošana metropoles nacionālie parki neparastas tradīcijas niršana piedzīvojumu sacensības pārgājieni safari savanna savvaļas dzīvnieki slēpju pārgājieni sērfošana tempļi un svētvietas tradicionālās rūpalas tuksneši UNESCO upes velobraucieni vietējie iedzīvotāji vulkāni vēsturiskas vietas
AAE Amata Amerikas Andora Argentīna ASV Austrija Baltija Bolīvija Bulgārija Cabo Verde Eiropa Francija Grenlande Grieķija Gruzija Holande Horvātija Igaunija Indonēzija Islande Itālija Kambodža Kipra Kirgizstāna Kontinenti un valstis Krievija Kuba Laosa Latvija Lielbritānija Lietuva Malaizija Maldīvu salas Maroka Melnkalne Mjanma (Birma) Namībija Nepāla Norvēģija Peru Polija Slovākija Somija Spānija Taizeme Tanzānija Tibeta Top ceļojumi Tunisija Turcija Ukraina Uncategorized Uzbekistāna Vjetnama Vācija Zambija Zimbabve Zviedrija Āfrika Āzija Čīle Ēģipte Ķīna Šveice
4x4 Gruzijā 4x4 Namibia 1001 jūdze Kubā 1001 jūdze Turcijā Apkārt Sicīlijai ASV Nacionālo Parku Bolīvijas Starp debesīm un zemi Burājam Grieķu Kiklādēs Cabo Verde sailing Grenlandes Hawaii Indonēzijas Vulkānu Kanāriju salas Laosas-Kambodžas Lielā Ķīnas Marokas avantūra Mjanmas (Birmas) Nepālas Himalaju Pamira Patagonijas Peru Inku Ceļa- Amazones Sahāras Tibetas Vjetnamas Dragona ceļa Āfrikas Kilimandžaro un safari